 War-saxaafadeed uu soo saaray shalay afhayeenka madaxtooyadda Gar-yaqaan Cabdiraxmaan Sheekh Cilmi Faahiye Shamax, ayuu kaga hadlay tacsida uu madaxweynuhu u diray shacbiga Somaliland, waxaanu u qornaa sidan:-Madaxweynaha Jamhuuriyadda Somaliland, Mudane, Axmed Maxamed Silaanyo Isagoo ku hadlaya magaciisa, kan dawladda iyo ka shacbiga Somalilandba waxa uu tacsi u dirayaa, Golayaasha Qaranka, Wakiilada, Guurtida, waxgaradka, waayeelka, aqoon yahanka, Qoyskii, Eheladii, Qaraabadii, Asxaabtii iyo shacbiga somaliland ee uu ka baxay Alle ha u naxariistee Marxuum Xildhibaan Ibraahim Maxamed Xuseen dhaadheere oo ku geeriyooday Ingiriiska 01072016. 